stanford-oval/wikipedia huggingface dataset:
דימום מיילדותי
דימום בסוף ההריון

דימום בסוף ההריון מוגדר כדימום המתרחש החל משבוע 24.ֿ
דימומים שמקורם בשליה:
החשש העיקרי מדימום בתקופה זו של ההריון הוא משליית פתח, מצב בו השליה ממוקמת על צוואר הרחם או בקרבה רבה אליו - עד 2 ס"מ ממנו. שינויים בחלק התחתון של הרחם מתרחשים ברוב המקרים בשליש השלישי להריון וגורמים לדימום שמקורו בצד האימהי של השליה. דימום משלית פתח מתרחש לעיתים קרובות ללא סיבה ברורה. הדימום משלית פתח הוא אדום, לעיתים בכמות רבה ולרוב אינו מלווה בצירים חזקים. מצב זה מתרחש אצל כ 4 מתוך 1000 הריונות, ובדרך כלל נפתר על ידי יילוד התינוק באמצעות ניתוח קיסרי.
היפרדות שליה, מצב שבו חלק מהשליה מתנתק מדופן הרחם יכול גם להוות גורם לדימום. במקרים אלה, עלול להיווצר קריש דם (המטומה) בין השליה לבין דופן הרחם. במקרים קיצוניים, אספקת הדם לעובר פוחתת כי חלק מהשליה מתנתק ולא מתפקד. לעיתים אף עלולה להיגרם הפרעה בתפקוד הקרישה אצל האם ההרה. ייתכן דימום מועט כתוצאה מהפרדות שליה, אך ישנם מצבים של דימום רב. ברוב המקרים, הפרדות שליה מלווה בצירים, לעיתים סדירים וכואבים, עם התקשות של הבטן. הסיבה להפרדות שליה ברוב המקרים אינה ידועה. ישנם גורמי סיכון מוכרים שיכולים להוביל להפרדות שליה כגון: יתר לחץ דם, קרישיות יתר, חבלת בטן קשה, עישון כבד או שימוש בסמים.
דימומים שמקורם בצוואר הרחם:
דימום הנובע מפתיחת צוואר הרחם ותחילת תהליך של לידה. לרוב מדובר בדימום שצבעו אדום-ורוד בעל אופי צמיג ורירי. יכול להופיע במקביל לצירים או לפניהם.
דימום מרקמת צוואר הרחם עצמו - בהריון, צוואר הרחם עובר שינויים הורמונליים הכוללים בין השאר ריבוי כלי דם. כלי דם אלה נוטים לדמם ולהכתים, בעיקר לאחר מגע מיני או בדיקה גינקולוגית. במקרים אחרים ינבע דימום מנגע כלשהו על צוואר הרחם כפוליפ (גידול של רירית הרחם).
כאשר מבצעים ניטור טרום לידה לתינוק, כדאי לכלול את השיקולים הבאים בעת הערכת הדימום: בדיקה וגינלית סטרילית מנת להעריך התרחבות הנרתיק של המטופלת כאשר המטופלת נמצאת בערך בשבוע ה-40 להריונה. כמו כן, בדיקת אי-ספיקת צוואר הרחם, אשר כהתחרבות הרחם באמצע ההריון (שבוע 14 - שבוע 26), אשר מצריך התערבות רפואית על מנת לשמור על ההריון ולהמשיך לקיים אותו עד סופו.
דימום במהלך הלידה

בנוסף לשליית פתח והיפרדות שליה, יכול להתרחש גם קרע ברחם - זהו מצב חמור ומסוכן לאם ויכול להוביל לדימום פנימי או חיצוני. דימום מהעובר הוא מקרה נדיר, אך עלול להתרחש בשני תנאים. הראשון, ואזה פרביה, והשני השרשה ולמנטוזית של חבל הטבור. בדרך כלל ניתן לאבחן מצב זה על ידי אולטרסאונד, וכמו כן ניתן להבדיל בין דימום אשר מגיע מהאם לבין דימום שמגיע מהעובר כאשר מאבחנים את מקור הדימום.
דימום לאחר הלידה

דימום חריג לאחר הלידה (PPH) מוגדר כאובדן של יותר מ-500 מ״ל של דם בעקבות לידה וגינלית, או אובן של 1000 מ״ל של דם בעקבות ניתוח קיסרי. ניתן להגדיר דימום חריג לאחר לידה גם בעקבות אי יציבות המודינמית, ירידה של המוגלובין של יותר מ-10%, או מקרים בהם נדרש עירוי דם. במרבית המקרים נובע הדימום מחוסר התכווצות מספקת של הרחם ומופיע מיד לאחר הלידה. מצב זה הוא גורם עיקרי של תחלואה ותמותה אימהיים ויכול להוביל להלם תת-נפחי, כשל כלייתי, כשל נשימתי או פגיעה במערכת הקרישה. שכיחותו נעה בין 1 ל-6 אחוזים מהלידות.
בספרות הרפואית, דימום ראשוני לאחר לידה מוגדר כדימום בלתי מבוקר אשר מתרחש ב-24 השעות הראשונות לאחר הלידה, ואילו דימום משני הוא דימום המתרחש לאחר ה24 שעות הראשונות ועד שישה שבועות.
גורמי סיכון

במקרים נדירים, מחלות דם תורשתיות, כמו המופיליה, מחלת פון וילברנד, פקטור 5 ליידן (אנ') או חוסר בפקטור XI, עלולות לגרום לדימום חמור והעלאת הסיכון למוות בעקבות הדימום, במיוחד בתקופה שלאחר הלידה. הסיכון של דימום לאחר לידה בחולים עם מחלת פון וילברנד או המופיליה עומד על 18.5% ו-22% בהתאמה. הפתולוגיה הזו מתרחשת בעקבות ירידה של גורמי קרישתיות לאחר הלידה, דבר אשר מגדיל את הסיכון של דימום משני לאחר לידה.
גורם סיכון נוסף הוא תרומבוציטופניה, אשר מהווה כגורם הנפוץ ביותר לשינוי המטולוגי בדם הקשור ליתר לחץ דם בהריון. במידה ומספר הטסיות יורד מתחת ל-100,000 למיקרוליטר, המטופלת תהיה בסיכון גבוה לקריש דם במהלך הלידה ולאחריה.
בדיקות רפואיות

במידה וישנו דימום קל בתחילת ההריון, הרופא עשוי לבצע את הבדיקות הבאות:
בדיקה של כמות גונדוטרופין כוריוני אנושי (hCG) - זוהי בדיקת דם אשר מטרתה לאשר את קיום ההריון או לסייע באבחון הפלה פוטנציאלית.
בדיקת אולטרסאונד וגינלית של האגן כדי לוודא שהריון אינו הריון חוץ רחמי.
בדיקת סוג דם ובדיקת Rh, כדי לשלול מחלת היילוד.
במידה וישנו דימום בתקופה מתקדמת של ההריון, הרופא עשוי לבצע את הבדיקות הבאות:
בדיקת ספירת דם.
אולטרסאונד כדי לבדוק את מיקום השליה.
בדיקת קליהאור בטקה (אנ') - בדיקה אשר לרוב מבצעים במקרים בהם האם עברה טראומה.
גורמים נוספים לדימום במהלך הריון

נשים בהריון יכולות לחוות דימום ממערכת הרבייה בעקבות טראומה, כגון, טראומה מינית, נאופלזיה, לרוב סרטן צוואר הרחם, והפרעות המטולוגיות. כמו כן, הדימום יכול להוות סימן מוקדם להתפתחות של מולה - גידולים שמקורם בהפריה לא תקינה של ביצית וזרעונים, המתפתחים ברחם באופן אבנורמלי, דימום מסוג זה מתרחש בטרימסטר הראשון של ההריון.
ראו גם

לידה
דימום רחמי לא תקין
היריון
רחם
לקריאה נוספת

תזה ״השפעת קיום יחסי מין בטרימסטר שלישי על מהלך סיבוכים מילדותיים״. סיוון ברקאי, ינואר 2016.
הערות שוליים

↑  דימום בהריון - אתר ׳מכבי׳
↑  E. Kirk, C. Bottomley, T. Bourne, Diagnosing ectopic pregnancy and current concepts in the management of pregnancy of unknown location, Human Reproduction Update 20, March 2014, עמ' 250–261 doi: 10.1093/humupd/dmt047
↑  Paul Brenner, Differential diagnosis of abnormal uterine bleeding, American Journal of Obstetrics and Gynecology, 1996
↑  Idiopathic vaginal bleeding during pregnancy as the only clinical manifestation of intrauterine infection, The Journal of Maternal-Fetal & Neonatal Medicine, 2009
↑  דימום לפני לידה
1 2 3 4  ד״ר יסכה לנדסברג, דימום בהריון: מהן הסיבות וכיצד מטפלים, באתר בי״ח איכילוב
↑  אי ספיקת צוואר הרחם
↑  וסה פרבייה והשרשה ולמנטוזית של חבל הטבור
↑  מדידת דימום לאחר לידה
↑  פרופ' מרדכי חלק, פרופ' אייל ענטבי, פרופ' זיגי רוטמנש, ד"ר ולפיש אסנת, דמם אחר לידה - נייר עמדה, באתר ויקירפואה
↑  Global burden of maternal haemorrhage in the year 2000 Carmen Dolea1, Carla AbouZahr2, Claudia Stein1 Evidence and Information for Policy (EIP), World Health Organization, Geneva, July 2003
↑  Kadir, R. A. and Aledort, L. M. (2000), Obstetrical and gynaecological bleeding: a common presenting symptom. Clinical & Laboratory Haematology, 22: 12–16. doi:10.1046/j.1365-2257.2000.00007.x
↑  Heather E Aldred, Pregnancy and birth sourcebook, health reference series, 1997
1 2 3  דימום וגינלי בתחילת ההריון
1 2 3  דימום וגינלי בתקופת מאוחרת של ההריון
↑  Heather E. Aldred, Pregnancy and birth sourcebook, Omnigraphics, 1997
| היריון ולידה |
| --- | --- | --- |
| מונחים הקשורים להיריון | עובר • שליה • חבל הטבור • שק החלמון • שק שפיר • מי שפיר • הפריה • הפקק הרירי • פיזיולוגיה של ההיריון • תנועות עובר |  |
| מונחים הקשורים ללידה | לידה פעילה • צירי הלידה • השראת לידה • לידה בהלכה • סטריפינג • מגע עור לעור • אפידורל • ירידת מים |  |
| מצבים מיוחדים בהיריון | היריון בסיכון • היריון רב-עוברים • שליית פתח • שליה נעוצה • מיעוט מי שפיר • ריבוי מי שפיר • היפרדות שליה • מחלת בלוטת התריס בהיריון • רעלת היריון |  |
| מצבים מיוחדים בלידה | מצג עכוז • כריכת חבל הטבור • צניחת חבל הטבור • תסמונת שאיפת מקוניום • זיהום מי שפיר • חתך חיץ • ניתוח קיסרי • לידה מוקדמת • לידה מכשירנית • לידה שקטה • דיסטוציה • פקיעת קרומים מלאכותית • דמם שלאחר לידה (PPH) |  |
| בדיקות במהלך ההיריון | בדיקת היריון • בדיקות סקר בהיריון • בדיקת העמסת סוכר • בדיקת שקיפות עורפית • בדיקת אולטרה סאונד להיריון • מוניטור עוברי • תבחין משולש • בדיקת סיסי שליה • בדיקת מי שפיר • פטוסקופיה |  |
| מונחים נוספים הקשורים להיריון ולידה | קורס הכנה ללידה • לידת בית • לידה טבעית • לידה במים • תמיכת לידה • בית יולדות • עקומת פרידמן • שמירת היריון • דימום מיילדותי • טומאת יולדת • לידה ביהדות |  |
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
האחים נילנד

האחים נילנד (באנגלית: Niland Brothers) היו ארבעה אחים ששירתו ביחידות קרביות בצבא ארצות הברית במלחמת העולם השנייה. לאחר ששניים מהם נהרגו בקרב והשלישי הפך לנעדר (ובדיעבד התברר שנפל בשבי) הועבר האח הרביעי משירות קרבי והוחזר לארצות הברית. סיפורם נתן השראה לכתיבת תסריט סרט הקולנוע "להציל את טוראי ריאן".
האחים

האחים נילנד היו בניהם של מייקל ואוגוסטה נילנד מהעיירה טונוונדה (Tonawanda) הסמוכה לעיר בפאלו שבמדינת ניו-יורק. בחודש יוני 1944 נודע על מותם בקרב של שניים מהאחים בתחילת פלישת בעלות הברית לצרפת ועל היעדרותו של שלישי.
קיימת טענה שאימם של האחים קיבלה באותו היום את שלושת המברקים ממשרד המלחמה האמריקני הנוגעים לגורל בניה. ספק אם טענה זו היא נכונה: מצוי מקור הטוען אחרת ובנוסף חלפו כשלושה שבועות בין מועד היעדרותו של אחד הבנים לבין מועד מותם של שני אחיו (ראו להלן), ולכן לא סביר שההודעות על כך הגיעו בו זמנית. כך או כך, לאחר שנודע על הטרגדיה המשולשת הוחלט - על פי המדיניות שנקבעה בעקבות המקרה של חמשת האחים סאליבן, שנספו כולם ליד גוודלקנל בטביעת ספינת הצי בה שירתו - להוציא את האח הרביעי משירות קרבי ולהחזירו לארצות הברית.
אלה היו ארבעת האחים:
אדוארד נילנד (Edward Niland) היה הבכור בארבעת האחים (יליד 1912). הוא שירת כאיש צוות אוויר בחיל האוויר של צבא ארצות הברית. מפציץ ה-B-25 שלו הופל מעל בורמה ב-16 במאי 1944. הוא צנח ממנו והתהלך בג'ונגל משך מספר ימים עד שנשבה על ידי הצבא היפני. הוא שוחרר על ידי הצבא הבריטי במאי 1945. כאמור הוא נחשב לנעדר ועם סיום המלחמה התברר שנשאר בחיים.
פרסטון נילנד (Preston Niland) שירת כקצין בדרגת סגן משנה ברגימנט הרגלים ה-22 של הדיוויזיה ה-4, אשר נחתה ב-6 ביוני 1944 בחוף יוטה. הוא נהרג למחרת ליד החוף, בגיל 29.
רוברט (בוב) נילנד (Robert Niland) שירת ברגימנט הצנחנים ה-505 של הדיוויזיה המוטסת ה-82 וצנח בנורמנדי במסגרת הפלישה לצרפת. הוא נהרג ב-6 ביוני 1944, בגיל 25, ליד העיירה סנט מר אגליז (Sainte-Mère-Église) בעת שחיפה על נסיגת פלוגתו שהותקפה על ידי הגרמנים.
האחים פרסטון ורוברט נטמנו זה בצד זה בבית הקברות הצבאי האמריקני בנורמנדי.
פרדריק "פריץ" נילנד (Frederick Niland) היה הצעיר באחים (יליד 1920). הוא שירת כסמל ברגימנט הצנחנים ה-501 של הדיוויזיה המוטסת ה-101. הוא צנח עם הדיוויזיה בנורמנדי והשתתף בקרבות הפלישה לצרפת, עד שהוחזר לארצות הברית.
בקשר לנסיבות הוצאתו של פרדריק נילנד משירות קרבי קיימות טענות סותרות. לפי אחת מהן היה הוא בחזקת נעדר במשך מספר חדשים לאחר תחילת הפלישה לנורמנדי, עד שהתגלה בכפר בצרפת. נראה שטענה זו היא חסרת בסיס, כי על פי מקורות אמינים יחסית – ספריו של ההיסטוריון הצבאי סטיבן אמברוז – אותר נילנד בשורות הדיוויזיה בה שירת תוך זמן קצר לאחר שיצאה ההוראה להחזירו לארצות הברית. טענה אחרת היא שהוא הוחזר לארצות הברית לאחר שהדיוויזיה כבר חזרה לבריטניה ביולי 1944. שוב, הגרסה הנכונה היא כנראה זו שאמברוז מציין - שההוראה להחזירו לארצות הברית הגיעה בעת שהדיוויזיה שאליה השתייך, נלחמה עדיין בצרפת, מדרום לעיירה קרנטן (Carentan).
פרדריק נילנד עוטר על פעולתו הקרבית בעיטור כוכב הארד (Bronze Star). הוא הוחזר לארצות הברית והשלים את שירותו בתפקיד של שוטר צבאי במדינת ניו-יורק. לאחר המלחמה הוא למד רפואת שיניים ועבד במקצועו במדינת ניו-יורק. הוא נפטר ב-1983, בגיל 63. אחיו אדוארד נפטר שנה לאחר מכן, בגיל 72.
סרט הקולנוע מול המציאות

סיפורם של האחים נילנד נתן השראה לכתיבת התסריט לסרטו של הבמאי סטיבן ספילברג "להציל את טוראי ריאן". התסריט נבדל מהמציאות בפרטים מהותיים רבים – כמו העובדה שאיש מהאחים לא נהרג בחוף אומהה, כמתואר בסצנת הפתיחה של הסרט, ובעיקר בכך שכנראה לא נדרש מאמץ מיוחד על מנת לאתר את האח הרביעי ולהוציאו מקו החזית.
לקריאה נוספת

סטיבן אמברוז, יום הפלישה, אור יהודה: זמורה-ביתן, 2002
סטיבן אמברוז, אחים בקרב, אור יהודה: כנרת, זמורה ביתן, דביר, 2005
הערות שוליים

↑  WWII Display,‏ The Niland Boys, באתר Canisius College
↑  אמברוז-יום הפלישה, עמ' 279 ; אמברוז-אחים בקרב, עמ' 117-118.

מצבות האחים פרסטון (למעלה) ורוברט נילנד בבית הקברות הצבאי האמריקני בנורמנדי
הבית המצויר בשלומי

בית עפיה: הבית המצויר בשלומי
שלט הכוונה אל הבית המצויר
הבית המצויר, מכונה גם "בית עפיה", שבתחומי המועצה המקומית שלומי היה ביתה של עפיה זכריה (או בשמה העברי: עפרה זכריה), שעלתה מתימן והפכה אותו ליצירת אמנות ייחודית,. לאחר פטירתה בשנת 2002 הפך לאתר תיירות הנמצא בתהליכי שימור.
ביוגרפיה

עפייה נולדה בתחילת המאה ה-20, בעיר לאודר בדרום תימן. הוריה השיאו אותה בגיל 10 כדי שלא תיחטף לנישואין על ידי מוסלמים בתימן. בשנת 1950, עלתה לישראל עם בעלה, שהיה צורף ועם ששת ילדיה והופנתה למעברה בשלומי. כעבור חודשים ספורים עברה המשפחה לבית קבע באחד מהמבנים הנטושים של הכפר הערבי בסה. היה זה בית גדול מידות עם בוסתן סביבו. בשנת 1980 נאלצה לעזוב את ביתה ולהעתיק מגוריה אל דירת עמידר, ברחוב נתן אלבז בעיירה שלומי.
ביוגרפיה > הבית

בהיותה בת כ-80, והיא אלמנה לאחר פטירת בעלה, הרגישה עפיה בדידות וריקנות אותן הפיגה בעזרת תחביב הציור והעיטור על הקירות.
מעבר מגוריה אל דירה קטנה וצפופה פתח בפניה פרק חדש. היא חזרה לצייר כפי שציירה בתימן בהיותה נערה צעירה. בבדידותה היא החלה לצייר על קירות ביתה מבלי שאף אחד הבחין בכך.
זכריה כיסתה את כל קירות הבית בציוריה. אחרי שציירה על כל הקירות החלה לצייר על התקרה. כדי להגיע לתקרה היא טיפסה על השולחן עליו הניחה כיסא. קטע מהתקרה לא נצבע - עדות לתאונה שקרתה לה. היא נפלה ונחבלה קשות והפסיקה לצייר על התקרה, והחלה לצייר על בובות. על הבובות אותן רכשה בשוק בעכו היא ציירה ויצקה את דמותה־שלה – מוטיבים נשיים תימניים מסורתיים, עיניים מאופרות בשחור, ושיער קלוע לשתי צמות. עפיה נחשבת לאמנית ישראלית מזרחית.
אחרי פטירתה בשלומי בשנת 2002 מועצת שלומי לקחה את הבית תחת חסותה והוא הפך לאתר תיירות הפתוח למבקרים.
בשנת 2021 היצירות הוחזרו לנכדיה כשהנם היורשים החוקיים והבלעדיים של הבית. יהדות תימן רכשה את הבית לאחר שיצא למכרז מעמידר.
הערות שוליים

↑   עופר אדרת, הבית המצויר של עפיה זכריה בשלומי הוא יצירת אמנות עם סיפור קורע לב, באתר הארץ, 18 במאי 2017
1 2 3  הבית המצויר, באתר אוצרות הגליל
הבנק המרכזי היהודי

הבנק היהודי המרכזי (באנגלית: Jewish Central Bank, בליטאית: Žydų centrinis bankas) היה בנק מרכזי ששירת את קהילת יהודי ליטא בכלל וקהילת קובנה בפרט והיה למרכז סליקה של כלל הבנקים היהודיים העממיים מעיירות השדה בליטא, משנת 1921 ועד לכיבוש הרוסי של ליטא ערב מלחמת העולם השנייה.
היסטוריה

לאחר מלחמת העולם הראשונה החלה לפרוח תנועה קאופרטיבית יהודית בקרב קהילות מזרח אירופה, במימון ובדחיפה של הג'ויינט.
כבר ב-1920 נפתח בקובנה הבנק העממי הראשון ואחריו הוקמו עשרות בנקים עממיים נוספים בערי השדה ששירתו את פליטי המלחמה היהודים.
בשנת 1921 כנסה בקובנה ועידה ראשונה מסוגה ובה כינוס של נציגי 47 מוסדות פיננסיים יהודיים ובנקים עממיים מקומיים והוחלט על הקמת "הבנק המרכזי היהודי לעידוד הקואופרציה בליטא".
הבנק שכן במיקום מרכזי בקובנה בשדרות Laisves 76.
לאחר המלחמה שוכן במבנה המפואר מוזיאון לזואולוגיה.
בשנותיו הראשונות נוהל הבנק על ידי סגן שר הכספים המסחר והתעשייה, נחמן רחמילביץ.
בשנות השלושים נוהל הבנק על ידי אלוף ליטא בשחמט, אלכסנדר מאכט.
הערות שוליים

↑  מוזיאון אנו -קהילת יהודי קובנה
↑  JDC Archives archives.jdc.org
↑  https://www.pinigumuziejus.lt/en/news/the-central-jewish-bank-in-kaunas The Central Jewish Bank in Kaunas
| --- | --- |
בקרת זהויות :  VIAF: 127219292   WorldCat (עם VIAF): 127219292
האחים מזראטי

מימין לשמאל: אלפיירי, ארנסטו, בינדו, אטורה (צולם במשרדיהם הראשונים בבולוניה לפני שנת 1932
האחים מזראטי - 5 האחים מזראטי (מתוך 7) ייסדו וניהלו את יצרנית רכבי היוקרה מזראטי הקרויה על שמם (בין השנים 1926–1937).
האחים מזראטי (האחים הפעילים בחברה)

קארלו (1881–1910), מהנדס אופניים ומכונות.
בינדו (1883–1980), מהנדס, מנהל חברת מזראטי משנת 1932 (כשאחיו אלפירי נפטר).
אלפיירי השני (1887–1932), נהג מרוץ, על שמו דגם "Maserati Alfieri" (אנ'). מגיל 12 עבד בבית חרושת לאופניים, מנהל חברת מזראטי בין השנים 1926-1932.
אטורה (1894–1990), מהנדס מכונות.
ארנסטו (1898–1975), נהג מרוץ, מהנדס, לאחר מלחמת העולם השנייה השתתף בפיתוח דגם "Maserati A6" (אנ').
היסטוריה

שבעת האחים מזראטי נולדו לרודולפו וקרולינה בעיר "Voghera" (אנ') בנפה פאביה במחוז לומברדיה באיטליה. רודולפו היה נהג קטר.
אלפיירי הראשון נפטר בגיל שנה (1885-1886). הבן שנולד אחריו היה קרוי על שמו "אלפיירי השני". האח מריו 1890–1981), היה צייר, האח היחיד שלא עסק בענף כלי הרכב. בשנת 1969 כיבד בנוכחותו נשיא איטליה השביעי סנדרו פרטיני תערוכה שלו בעיר "Voghera" (אנ').
בשנת 1914 הקימו האחים מזראטי בית מלאכה למצתים שהיה קרוי: "Società omonima Officine Alfieri Maserati".
שלושה מהאחים: אלפיירי, בינדו וארנסטו בנו ב-1923 מכוניות גראנד פרי 2 ליטר לחברת מכוניות המרוצים האיטלקית שפעלה דאז, דיאטו. ב-1926, דיאטו הודיעה שהיא מפסיקה לייצר מכוניות מרוץ. הפסקת ייצור מכוניות המירוץ של דיאטו הובילה לייצור מכונית המזראטי הראשונה, להיווסדותו של המותג מזראטי.
בשנת 1937 מכרו את מפעל הרכב לתעשיין אדולפו אורסי, אך נשארו לעבוד במפעל לפי חוזה למשך 10 שנים.
בשנת 1947 הקימו 3 מהאחים מזראטי: בינדו, אטורה וארנסטו בבולוניה את מפעל מכוניות המרוץ והספורט "O.S.C.A" (אנ') (שם רשמי: "Officine Specializzate Costruzione Automobili—Fratelli Maserati S.p.A"). המפעל פעל עד שנת 1967.
במרכז בולוניה רחוב על שם "האחים מזראטי" (Via Maserati).
תמונות

אלפירי במרוץ "Coppa Florio" (אנ') (צולם ב-19 בנובמבר 1922)
אלפירי נוהג בדגם מכונית המרוץ "Diatto 3-litre" (צולם בשנת 1924)
אלפירי (צולם בשנת 1930)
ארנסטו (צולם בשנת 1930)
ארנסטו נוהג במכונית המרוץ מזראטי סוג 26 (צולם ב-24 באפריל 1927)
קארלו
ראו גם

מזראטי
הערות שוליים

↑  "האחים מזראטי" diatto.com/EN/pagine/maserati
↑  "האחים מזראטי" hemmings.com/blog/article/the-maserati-brothers
↑  ההיסטוריה של מזראטי (ראו "מזראטי סוג 26" maserati.com/maserati/international/en/brand/history
↑  "מזראטי סוג 26" finecars.cc/en/editorial/article/news/collectors-corner-maserati-tipo-26
↑  מצת- רכיב חשמלי המשולב במערכת ההצתה של מנועי בעירה פנימית. המצת מותקן בראש כל אחד מהצילינדרים שבמנוע, ותפקידו לייצר ניצוץ שיצית את תערובת הדלק והאוויר שבצילינדר, לאחר שנדחסה על ידי הבוכנה
↑  דיאטו-מזראטי diatto.com/IT/pagine/maserati
דיסקוגרפיה של הביטלס

| דיסקוגרפיה של הביטלס |
| --- | --- |
 
 אלבומי אולפן ↙:  27
 אלבומי הופעה ↙:  4
 אלבומי אוסף ↙:  57
 מיני-אלבומים ↙:  21
 סינגלים ↙:  55
 וידאו קליפים ↙:  37
 אלבומי וידאו ↙:  10
 אריכי נגן ↙:  21
 הערות שוליים
בין השנים 1962–1970, הוציאו הביטלס בבריטניה 13 אלבומי אולפן, 13 מיני אלבומים, ו-22 סינגלים בחברת התקליטים פרלופון, שהייתה חברת בת של EMI עד 1967 ומשנה זו ואילך, בחברה שהקימו, אפל רקורדס. עם זאת, הדיסקוגרפיה הבינלאומית של הלהקה מורכבת, בגלל גרסאות שונות של אלבומים שלפעמים יצאו במדינות אחרות, במיוחד בשנותיהם המוקדמות עם חברת התקליטים קפיטול רקורדס, בארצות הברית.
אלבומים > אלבומי הופעה

| שנה | אלבום | מיקומי שיא> בריטניה  | מיקומי שיא> ארצות הברית  | מיקומי שיא> אוסטרליה  | מיקומי שיא> אוסטריה  | מיקומי שיא> נורווגיה  | מיקומי שיא> שוודיה  | מיקומי שיא> שווייץ  | מיקומי שיא> אירופה | תואר |
| --- | --- | --- | --- | --- | --- | --- | --- | --- | --- | --- |
| 1977 | Live! at the Star-Club in Hamburg, Germany; 1962 חברת תקליטים: Lingasong/Bellaphon  יצא לאור: 8 אפריל 1977 | — | 111 | — | — | — | — | — | — |  |
| 1977 | The Beatles at the Hollywood Bowl חברת תקליטים: Capitol (US), Parlophone (UK)  יצא לאור: 4 מאי 1977 | 1 | 2 | 12 | 3 | 4 | 17 | — | — |  בריטניה: זהב  ארצות הברית: פלטינה  קנדה: פלטינה |
| 1979 | First Live Recordings חברת תקליטים: Pickwick  יצא לאור: 1979 | — | — | — | — | — | — | — | — |  |
| 1994 | Live at the BBC חברת תקליטים: Parlophone (UK), Capitol (US)  יצא לאור: 30 נובמבר 1994 | 1 | 3 | 2 | 6 | — | 4 | 4 | 1 |  בריטניה: 2 × פלטינה  ארצות הברית: 4 × פלטינה  קנדה: 8 × פלטינה  גרמניה: זהב  אירופה: פלטינה |
מיני-אלבומים

| שנה | אלבום | מיקומי שיא> בריטניה  | מיקומי שיא> אוסטרליה  | מיקומי שיא> קנדה | מיקומי שיא> ארצות הברית  | מיקומי שיא>  | מיקומי שיא>  |
| --- | --- | --- | --- | --- | --- | --- | --- |
| 1963 | My Bonnie חברת תקליטים: Polydor (UK)  יצא לאור: 12 יולי 1963 | — | — | — | — |  |  |
| 1963 | Twist and Shout חברת תקליטים: Parlophone (UK)  יצא לאור: 12 יולי 1963 | 1 | 5 | — | — |  |  |
| 1963 | The Beatles' Hits חברת תקליטים: Parlophone (UK)  יצא לאור: 6 ספטמבר 1963 | 1 | 52 | — | — |  |  |
| 1963 | The Beatles (No. 1) חברת תקליטים: Parlophone (UK)  יצא לאור: 1 נובמבר 1963 | 2 | 79 | — | — |  |  |
| 1964 | All My Loving חברת תקליטים: Parlophone (UK)  יצא לאור: 7 פברואר 1964 | 1 | 1 | — | — |  |  |
| 1964 | Souvenir of Their Visit to America חברת תקליטים: Vee-Jay (US)  יצא לאור: 23 מרץ 1964 | — | — | — | — |  |  |
| 1964 | Four by The Beatles חברת תקליטים: Capitol (US)  יצא לאור: 11 מאי 1964 | — | — | — | 92 |  |  |
| 1964 | Long Tall Sally חברת תקליטים: Parlophone (UK)  יצא לאור: 19 יוני 1964 | 1 | — | — | — |  |  |
| 1964 | Requests חברת תקליטים: Parlophone (NZ)  יצא לאור: יולי 1964 | — | — | — | — |  |  |
| 1964 | Beatles Again! חברת תקליטים: Parlophone (NZ)  יצא לאור: יולי 1964 | — | — | — | — |  |  |
| 1964 | Hard Day's Night No.1 חברת תקליטים: Parlophone (NZ)  יצא לאור: יולי 1964 | — | — | — | — |  |  |
| 1964 | Beatles No.2 חברת תקליטים: Parlophone (NZ)  יצא לאור: יולי 1964 | — | — | — | — |  |  |
| 1964 | Extracts from the Film A Hard Day's Night חברת תקליטים: Parlophone (UK)  יצא לאור: 4 נובמבר 1964 | 1 | — | — | — |  |  |
| 1964 | Extracts from the Album A Hard Day's Night חברת תקליטים: Parlophone (UK)  יצא לאור: 6 נובמבר 1964 | 8 | — | — | — |  |  |
| 1965 | 4-by The Beatles חברת תקליטים: Capitol (US)  יצא לאור: 1 פברואר 1965 | — | — | — | 68 |  |  |
| 1965 | Beatles for Sale חברת תקליטים: Parlophone (UK)  יצא לאור: 6 אפריל 1965 | 1 | — | — | — |  |  |
| 1965 | Beatles for Sale (No. 2) חברת תקליטים: Parlophone (UK)  יצא לאור: 4 יוני 1965 | 5 | — | — | — |  |  |
| 1965 | The Beatles' Million Sellers חברת תקליטים: Parlophone (UK)  יצא לאור: 6 דצמבר 1965 | 1 | — | — | — |  |  |
| 1966 | Yesterday חברת תקליטים: Parlophone (UK)  יצא לאור: 4 מרץ 1966 | 1 | — | — | — |  |  |
| 1966 | Nowhere Man חברת תקליטים: Parlophone (UK)  יצא לאור: 8 יולי 1966 | 4 | — | — | — |  |  |
| 1967 | Magical Mystery Tour חברת תקליטים: Parlophone (UK)  יצא לאור: 8 דצמבר 1967 | 2 | 3 | — | — |  |  |
וידאוגרפיה > סרטים

| שנה | שם |
| --- | --- |
1964: The Beatles: The First U.S. Visit
1964: A Hard Day's Night
1965: Help!
1966: The Beatles at Shea Stadium
1967: Magical Mystery Tour
1968: Yellow Submarine
1970: Let It Be
1984: The Compleat Beatles
1996: The Beatles Anthology
2008: All Together Now
2021: The Beatles: Get Back
וידאוגרפיה > וידאו קליפים

| שנה | שם |
| --- | --- |
1965: "I Feel Fine" (2 versions)
1965: "Ticket to Ride"
1965: "Help!"
1965: "Day Tripper" (3 versions)
1965: "We Can Work It Out" (3 versions)
1966: "Paperback Writer" (4 versions)
1966: "Rain" (3 versions)
1967: "Strawberry Fields Forever"
1967: "Penny Lane"
1967: "A Day in the Life"
1967: "Hello, Goodbye" (3 versions)
1967: "All You Need Is Love" (live)
1968: "Lady Madonna" (2 versions)
1968: "Hey Jude" (2 versions)
1968: "Revolution" (2 versions)
1969: "Get Back"
1969: "Don't Let Me Down"
1969: "Let It Be"
1969: "The Long and Winding Road"
1969: "Something"
1994: "Baby It's You" (live)
1995: "Free as a Bird"
1995: "Real Love" (2 versions)
וידאוגרפיה > סדרות טלוויזיה

| שנים | שם |
| --- | --- |
1965–1967: The Beatles
הבנק המרכזי של אל סלוודור

| --- | --- |

אין תמונה חופשית
 מטה מרכזי:  אל סלוודור
 הקמה:  19 ביוני 1934 
 נגיד:  אוסקר קבררה מלגר
 מדינה:  אל סלוודור אל סלוודור
 מטבע:  דולר אמריקני
 קוד ISO 4217:  ‏USD
 www.bcr.gob.sv
 
הבנק המרכזי של אל סלוודור (בספרדית: Banco Central de El Salvador; באנגלית: Central Reserve Bank of El Salvador) הוא הבנק המרכזי של אל סלוודור שנוסד ב-1934. הבנק שולט על שער המטבע ומסדיר פעילות כלכלית מסוימת בתוך אל סלוודור.
הבנק פעיל בפיתוח מדיניות הכללה פיננסית והוא חבר בברית למען הכללה פיננסית (אנ')‏. נגיד הבנק הנוכחי הוא אוסקר קבררה מלגר.
הערות שוליים

↑  "AFI members". AFI Global. 2011-10-10. אורכב מ-המקור ב-2012-02-20. נבדק ב-2012-02-17.
↑  President, www.bcr.gob.sv
| --- | --- |
בקרת זהויות :  GND: 220847-7  ISNI: 0000 0004 4669 9494  LCCN: n82031692  NKC: ko2011438665  VIAF: 157098021   WorldCat (עם VIAF): 157098021 
ערך זה הוא קצרמרבנושא בנקים. אתם מוזמנים לתרום לוויקיפדיה ו.
האנציקלופדיה האינטרנטית לפילוסופיה

האנציקלופדיה האינטרנטית לפילוסופיה (באנגלית: Internet Encyclopedia of Philosophy‏, בראשי תיבות: IEP) היא אנציקלופדיה חופשית ומקוונת בנושאי פילוסופיה ופילוסופים שנוסדה על ידי ג'יימס פיסר בשנת 1995. העורכים כיום הם ג'יימס פיסר וברדלי דאודן. הצוות כולל גם מספר רב של עורכי משנה לתחומים מסוימים כמו גם מתנדבים. הגם שאיכותה גבוהה, האנציקלופדיה בדרך כלל קריאה ובסיסית יותר מהאנציקלופדיה לפילוסופיה של סטנפורד.
על אודות ה-IEP

ה-IEP היא ארגון ללא מטרות רווח שאינו מקבל מימון. האנציקלופדיה עצמה מוחזקת על אתר אוניברסיטת טנסי שבמרטין. הצהרת הכוונות של ה-IEP היא כדלהלן:
האנציקלופדיה האינטרנטית לפילוסופיה נוסדה בשנת 1995 לצורת מתן מידע מפורט ומלומד על נושאים ופילוסופים בכל תחומי הפילוסופיה. ה-IEP הוא ארגון ללא מטרות רווח וזמין לכל משתמשי האינטרנט ברחבי העולם. הצוות הנוכחי של 25 עורכים וכ-200 כותבים בעלי תואר דוקטור ומרצים במכללות ובאוניברסיטאות ברחבי העולם, בעיקר מארצות הברית, בריטניה ואוסטרליה. תהליך הגשה וסקירה של כתבות זהה לזה של כתבי עת לפילוסופיה, ספרים וספרי עזר. המחברים הם מומחים בתחומים בהם הם כותבים, ולעיתים קרובות הם מובילים בתחומם.
במילים אחרות, ה-IEP היא אנציקלופדיה המנסה לספק לקהל קוראים רחב ככל הניתן מאמרים פילוסופיים בחינם תוך שמירה על איכות אקדמית גבוהה.